Паветра ў калідорах навукова-даследчага інстытута не такое цяжкае, але ж належны клімат-кантроль тут не забяспечваецца, бо памяшканні таксама “прыстасаваныя”. У памяшканні, дзе захоўваецца парцаляна, прылады зафіксавалі сёлета рэкордную адзнаку тэмпературы: плюс 58 градусаў па Цэльсіі. Фігуральна кажучы, гэта амаль тое самае, што 451 градус па Фарэнгейце... Пры мне на табло былі ўжо іншыя лічбы — тэмпература 25 градусаў, і прыблізна такая ж вільготнасць. Пры норме ў 18 градусаў Цэльсія і 55 працэнтаў.